Diari Oficial de la Generalitat Valenciana


Sumari del DOGV 5236, del 07-04-2006 (2006/3810)

Convocatòria per a realització d'estudis per a grups d'investigació d'universitats.
-----------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3810


Data del document
:   31-03-2006

Organisme emissor
:   Fundació Valenciana de la Qualitat

Tipus de document
:   Convocatòria

Descriptors 

:   * petita empresa
    * formació en el lloc de treball
    * universitat
    * suport econòmic
    * cercle de qualitat
    * investigació
    * mitjana empresa
    * fundació

Convocatòria per a realització d'estudis per a grups d'investigació d'universitats. [2006/X3810]  
La Fundació Valenciana de la Qualitat (a partir d'ara FVQ) és una fundació mixta de servicis, constituïda sota el protectorat de la Generalitat Valenciana. Té personalitat jurídica pròpia i plena capacitat d'obrar per al desenvolupament dels seus fins. Es va crear per acord del Govern Valencià en data 24 de febrer de 1998, es regula pels seus estatuts i el seu àmbit d'actuació és la Comunitat Valenciana, número d'inscripció 298 (V).  
En la present convocatòria, la Fundació Valenciana de la Qualitat posarà l'èmfasi en el finançament per a la realització de determinats projectes.  
Primer. Objecte i termini d'execució  
L'objecte és la realització d'estudis i investigacions per grups d'investigació de les diferents universitats de la Comunitat Valenciana. Estos treballs versaran sobre els següents temes:  
A. Estudis d'identificació de factors clau d'èxit en la gestió de qualitat de les Pime de la C. Valenciana.  
B. Estudis de necessitats formatives sectorials en l'àmbit de la qualitat.  
C. Estudis sobre implantació de sistemes de gestió de qualitat en empreses de la Comunitat Valenciana.  
Els treballs hauran d'executar-se abans de les 15.00 hores de l'1 de desembre de 2006. Es trametran dos exemplars de l'estudi realitzat a la Fundació Valenciana de la Qualitat (plaça de l'Ajuntament, núm. 7, 1a, 46606 València).  
Segon. Sol·licitants, formalització i termini de presentació de sol·licituds  
2.1. Podran presentar sol·licituds les universitats públiques o privades de la Comunitat Valenciana i centres públics o privats d'investigació situats en esta comunitat.  
2.2. El responsable de cada projecte ha de tenir la titulació de doctor. L'esmentat responsable firmarà la sol·licitud de la proposta.  
2.3. No s'acceptarà més d'una sol·licitud per grup d'investigació.  
2.4. Les sol·licituds amb les propostes es presentaran directament en la Fundació Valenciana de la Qualitat (plaça de l'Ajuntament, 7, 1a, 46710 València) abans de les 15.00 hores del dia 28 d'abril de 2006.  
2.5. El formulari de sol·licitud estarà disponible en la pàgina web: www.fvq.es  
2.6. Les propostes es presentaran en original i dues còpies i hauran d'incloure els següents documents:  
a. Fotocòpia del DNI del responsable de la proposta, o document equivalent per a responsables de països membres de la Unió Europea.  
b. Formulari de sol·licitud on s'especifique la línia d'estudi en la qual s'enquadra el projecte.   
c. Pla de treball en què s'especifiquen:  
. Objectiu de la proposta.  
. Composició del grup de treball.  
. Calendari d'activitats i dates previstes de conclusió i lliurament del  
treball (data límit: 1 de desembre de 2006).  
. Pressupost desglossat.   
. Qualsevol altra informació que poguera ser rellevant per a la correcta avaluació de la sol·licitud.  
d. Currículum abreviat del responsable i la resta de membres del grup de treball (màxim 5 pàgines), amb indicació de les contribucions més rellevants en relació amb la proposta.   
2.7. La llista de sol·licitants es farà pública en la pàgina web de la Fundació www.fvq.es en el termini de 10 dies, comptats des de la data límit per a presentar sol·licituds. De la mateixa manera, la llista de seleccionats es publicarà en el termini de 15 dies, comptats des del dia en què aparega la llista de sol·licitants.  
2.8. Si la documentació aportada fóra incompleta o presentara errors esmenables, es demanarà al sol·licitant que, en un termini màxim de 10 dies, esmene les faltes o adjunte els documents preceptius, amb indicació que si no ho fa, es considerarà que ha desistit de la sol·licitud, d'acord amb el que s'estableix en l'article 71 de la Llei de Règim Jurídic de les Administracions Públiques i del Procediment Administratiu Comú i amb els efectes previstos en l'article 42.1 de l'esmentada llei.  
2.9. Les sol·licituds que no reunisquen els requisits exigits en la present convocatòria seran desestimades.  
Tercer. Quanties de les ajudes  
La Fundació Valenciana de la Qualitat lliurarà a cada projecte elegit la quantitat de fins un màxim de 12.000 € a fi de sufragar els costos d'investigació.  
No obstant això, la quantia total per a cada projecte seleccionat es determinarà d'acord amb els criteris d'avaluació i les disponibilitats pressupostàries.  
Una vegada concedit el treball i assignada la quantitat definitiva, l'investigador haurà de comunicar per escrit l'acceptació de la concessió. En cas de renúncia, esta haurà de manifestar-se per escrit a la FVQ. Tant en un cas com en l'altre, la comunicació haurà de realitzar-se en un termini màxim de 15 dies.  
Quart. Conceptes susceptibles d'ajuda  
4.1. La dotació es destinarà únicament a cobrir despeses relacionades directament amb la realització del treball.  
4.2. La dotació podrà aplicar-se als següents conceptes:  
a. Despeses de personal becari o contractat amb caràcter temporal, per a la realització del projecte.  
b. Despeses de direcció i coordinació del projecte (com a màxim el 15% de la subvenció, exceptuant-ne els costos indirectes).  
c. Despeses d'equipament bibliogràfic i programes informàtics indispensables per a la realització del projecte.  
d. Despeses de material fungible.  
e. Altres despeses que puguen ser degudament justificades.  
f. Costos indirectes (segon el que estableix l'entitat sol·licitant).  
4.3. No seran susceptibles de dotació les despeses corresponents a l'adquisició de mobiliari, la realització d'obres o qualssevol altres que no tinguen relació directa amb l'acompliment de l'acció. Tots els conceptes pressupostaris, especialment les retribucions personals i les despeses en productes informàtics, hauran d'estar clarament justificats i directament relacionats amb l'execució del projecte. En cas del personal becari o contractat temporalment a càrrec del projecte, haurà d'indicar-se clarament quines seran les seues funcions dins del projecte. Igualment, si se sol·licita finançament per a viatges, hauran de raonar-se amb total claredat les distintes partides i la seua necessitat per a l'execució directa del projecte.  
Cinqué. Avaluació i selecció  
5.1. El procés d'avaluació i selecció es farà d'acord amb els següents criteris:  
a. Adequació de la proposta exclusivament a una de les línies objecte de la present convocatòria.  
b. Oportunitat, interés i viabilitat per a la Comunitat Valenciana de la proposta, tenint en compte els objectius, la metodologia, el calendari previst i els resultats que es persegueixen.  
c. Originalitat del projecte, que ha de ser inèdit i no haver sigut realitzat en esta o en altres convocatòries.  
d. Adequació del currículum del responsable i del grup de treball a la proposta.  
e. Adequació del pressupost presentat als objectius que es pretén aconseguir. Es valorarà molt positivament que els conceptes pressupostaris s'ajusten clarament a necessitats ben determinades per a poder portar a cap la proposta i que el pressupost presentat es trobe degudament documentat.  
f. Actuacions que puguen derivar-se del desenvolupament de la proposta. Es valorarà molt favorablement l'aplicació previsible dels resultats quan es plasme en actuacions concretes immediates, que puguen afavorir la innovació i l'excel·lència del conjunt del sistema universitari espanyol.  
5.2. L'avaluació tècnica serà realitzada per una comissió d'experts avaluadors designada per la Fundació Valenciana de la Qualitat, que aplicarà els criteris d'avaluació especificats en l'apartat 5.1 d'esta convocatòria.  
5.3. Durant els processos d'avaluació i de selecció es podrà requerir als sol·licitants la presentació d'aclariments sobre qualsevol aspecte relacionat amb la seua proposta.  
5.4. La proposta de concessió la realitzarà una comissió d'investigació presidida per la presidenta de la Fundació Valenciana de la Qualitat.  
5.5. La selecció es realitzarà en concurrència competitiva i es prendrà en consideració exclusivament la documentació aportada en la sol·licitud.  
5.6. En el cas de propostes de concessió, es comunicarà la dita circumstància al sol·licitant amb indicació de la quantia de l'ajuda proposada i de les condicions i els terminis per a la realització de l'acció. El sol·licitant, en el termini de 10 dies hàbils, haurà de manifestar la seua acceptació expressa o exposar les al·legacions que estime oportunes.  
Sisé. Resolució i notificació  
6.1. La concessió o denegació de la dotació es realitzarà en aplicació dels criteris establits en la present convocatòria i totes altres disposicions concordants.  
6.2. No ajustar-se als termes de la convocatòria, així com l'ocultació de dades, la seua alteració o qualsevol manipulació fraudulenta de la informació sol·licitada, seran causa de desestimació de la proposta.  
Seté. Pagament, seguiment i justificació de les ajudes  
7.1. La quantitat concedida es lliurarà de la següent manera: 50% de la concessió, una vegada que s'haja notificat la resolució de concessió; i la quantitat restant (50%), quan es lliuren els dos exemplars de l'estudi, sempre que siga en el termini que s'assenyala en la present convocatòria, per a l'avaluació i verificació que els resultats obtinguts s'ajusten al que s'ha previst en la proposta, com també que s'ha complit el calendari i tot altres punts que s'hi recullen. L'incompliment de qualsevol de les obligacions assenyalades anteriorment donarà lloc a la revocació de la quantitat concedida.   
7.2. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei 38/2003, de 17 de novembre, General de Subvencions, en relació amb l'article 47 de la Llei d'Hisenda Pública de la Generalitat Valenciana.  
7.3. El seguiment de les accions subvencionades correspon a la Fundació Valenciana de la Qualitat, que hi establirà els procediments adequats i podrà designar els òrgans, les comissions o els experts que estime necessari per a realitzar les corresponent actuacions de comprovació i inspecció de l'aplicació de la quantitat atorgada.  
7.4. La Fundació Valenciana de la Qualitat, com a entitat finançadora de l'acció es reserva, durant dos anys des de l'acabament, el dret de publicar i divulgar, totalment o parcialment, i mitjançant el suport que en cada caso considere més convenient, els resultats dels estudis finançats. En tot cas, en la difusió dels resultats haurà de constar sempre que el projecte ha sigut finançat a càrrec d'esta convocatòria.  
Huité. Incompliment  
L'incompliment total o parcial dels requisits establits en la present convocatòria podrà ser motiu de l'anul·lació de les ajudes.  
Els criteris professionals de graduació d'incompliments seran els que s'indiquen a continuació:  
8.1. L'incompliment total i manifest dels objectius i de la realització de les activitats per a les quals es concedí l'ajuda serà causa del reintegrament total de la quantitat rebuda durant el període en què es produïra tal incompliment.  
8.2. La realització de modificacions no autoritzades en les condicions inicials de l'ajuda comportarà la devolució de la quantitat afectada per la modificació i, si és el cas, la revocació de l'ajuda.  
8.3. La no-presentació de la memòria del treball realitzat, d'acord amb el que estableixen les bases d'esta convocatòria i després del requeriment previ exprés de la Fundació Valenciana de la Qualitat, comportarà la devolució de la quantitat percebuda.  
Nové. Normativa aplicable  
La present convocatòria es regirà per les normes específiques incloses en esta resolució i en les corresponents bases; de la mateixa manera, esta convocatòria s'ajustarà al que s'ha disposat en:  
. La Llei 38/2003, de 17 de novembre, General de Subvencions (BOE de 18 de novembre).  
. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre), modificada per la Llei 4/1999, de 13 de gener (BOE de 14 de gener).  
. Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.  
I la resta de normes vigents que hi siguen d'aplicació.  
Deu. Entrada en vigor  
La present convocatòria entrarà en vigor l'endemà de la publicació en el DOGV.  
València, 31 de març de 2006.. La presidenta: Carmen Martorell Pallás.